Searching: TeamSpeak 3 Servers with the server variable "virtualserver_priority_speaker_dimm_modificator" containing a value of "-13.0000"
1875. [GER]gmodserver.de|Gmod Server Netzwerk 0/32 79.133.56.162:9987 TeamSpeak 3
NR. ▌ Icefuse.net ▌ TeamSpeak ▌ 542/750 208.103.169.47:10017 TeamSpeak 3 Tuis » Vrouedag » tops » Page 76
Resultate 901-912 van 921 resultate
Vroulike Sweep Tie-Clasps Lacing Denim Outerwear Cardigan Dr MJ du Plessis Gereformeerde Kerk Bellville Datum: 14 Augustus 2005 (aand)
Sing vooraf: Psalm 63:4; Psalm 61:6
Skriflesing: Psalm 104
Teks: Psalm 104:24; Kategismus Sondag 10
Hoe talryk is u werke, o Here! U het hulle almal met wysheid gemaak; die aarde is vol van u skepsele! (Psalms 104:24 AFR53)
Hoe talryk is U werke!
Hierdie oorstelpende oproep in die Bybel laat vrae by ons opkom, soos:
Waar werk die Here so baie?
Werk Hy oraloor of werk Hy net op spesifieke tye en plekke?
Gee Hy ook net aan sommige mense aandag en laat ander maar aan hulleself oor?
Waar sien ons die Here werk?
Eerste sien ons die Here werk in die skepping rondom ons.
Dawid skryf in Psalm 19 dat die hemele die eer van God vertel.
Hy skryf dat die son soos ’n bruidegom uit sy slaapkamer uitgaan en sy pad deur die hemelruim loop soos ’n held.
Wat hy bedoel is: Die Here laat die son die dinge doen – die Here onderhou die son elke dag in sy gang!
Net so beheer die Here reën en droogte, vrugbare en onvrugbare jare, en alle seëninge en teëspoede wat oor ons kom.
Maar ons sien die werke van die Here ook in die geskiedenis van mense.
Die Here laat Absalom deur die takke van ’n boom vang, sodat sy einde kan aanbreek.
Daardeur plaas die Here Dawid weer in volle beheer van sy troon – en so kom daar weer rus in Israel.
Die hele Bybel is vol sulke geskiedenis wat vertel hoe God enkelinge en volke se geskiedenis beheer – dink maar aan Noag en die ark, en Josef se veelbewoë geskiedenis.
Die gebeurtenisse was nie maar net toevallighede wat opgeduik het in die gang van mense se lewens nie.
Elke een van hierdie gebeurtenisse het plaasgevind deur die krag van God se hand.
So onderhou die Here die skepping met alles wat daarin is elke sekonde met sy almag.
Presies so word die volle raad van God oor elke mens in daardie mens se lewe vervul.
Die dinge word in die openbaring van die Here opgeteken, want die Here openbaar Hom daardeur aan ons sodat ons Hom kan loof en prys. Die skepping loof en prys die Here, en ons stemme moet saam met die res van die skepping in hierdie jubellied inval!
Daar is ’n baie goeie rede daarvoor:
Die rede is dat die skepping openbaar dat God alles altyd onderhou en regeer.
Die openbaring van God se almagtige en alomteenwoordige regering oor alles is inderdaad nog groter, omdat die Bybel en die Heilige Gees God se persoonlike werking in die geskiedenis van die mensdom ook openbaar.
As ons die dinge wat die Here aan ons openbaar, mag opsom, sal ons sê dat ons die volgende dinge sien:
Eerste regeer God oor die hele skepping.
Hy is elke oomblik daar en sonder dat iets Hom kan keer of beïnvloed, gebeur alles soos wat Hy dit wil hê.
Hy sorg vir die lelies van die veld sodat elkeen op sy tyd blom en reën kry.
Net so sterf daar nie een mossie sonder dat die Vader dit beplan het nie.
Tweedens regeer God oor die hele mensdom met nog meer liefde en sorg as wat Hy dit doen oor die natuur.
Derdens sorg die Here op die teerste en mees liefdevolle manier vir die gelowiges wat Hy uitverkies het.
Hy voorsien vir hulle nie net in hierdie lewe nie.
Hy voorsien vir hulle ook ’n toekoms in die hiernamaals deur self vir hulle tot versoening en herskepping in te tree.
Ons noem dit normaalweg die voorsienigheid van die Here.
U kan nou dalk dink: Ja, dis alles waar, maar wat daarvan?
Alles daarvan, want dit beteken dat die Here elke oomblik by en saam met jou is.
Die teenwoordigheid van die Here bewerk vir ons die volgende:
Die seën en blydskap wat almal van ons elke dag beleef, word deur die Here gegee.
Ons gesondheid word deur die Here gegee.
Dieselfde is waar van kos en klere wat ons elke dag gebruik.
Dit is ook waar dat die Here middele gebruik om die dinge by ons uit te kry, maar dit bly altyd waar dat alles ten diepste van die Here af kom. Dieselfde is ook waar van beproewinge:
Die Here laat dit toe en beskik dit selfs om ons geloof te toets.
Dink maar aan die gedeelte waar die Here sê dat ons ons tiendes vir Hom moet gee, en Hom daardeur beproef en kyk of Hy nie die sluise van die hemel sal oopmaak en ons seën nie!
Bring die hele tiende na die skathuis, sodat daar spys in my huis kan wees; en beproef My tog hierin, sê die Here van die leërskare, of Ek vir julle nie die vensters van die hemel sal oopmaak en op julle ’n oorvloedige seën sal uitstort nie. (Maleagi 3:10 AFR53)
Die Here het nie probleme om ons deur die werking van sy genade krag te gee en by te staan wanneer ons deur siektes of allerhande ellendes soos armoede of die bedreiging dat ek my werk kan verloor, gaan nie.
In enige omstandighede gryp die Here helpend en ondersteunend in ons lewens in: of ons langs ’n sterfbed staan, en of ons ’n tyd van vertwyfeling deurgaan.
Die Here is alomteenwoordig om sy genade en liefde om ons te vou.
Uiteindelik beskik Hy dat alles wat met gelowiges gebeur, vir hulle ten goede kom.
Die punt is dit: As die mens (ons!) in ons powere kraggies moet voortploeter, is daar vir ons geen vooruitsig iewers nie. Ons sal nie eers gedurende die tyd wat ons op die aarde is, regkom nie. Wanneer die dood kom, sal ons groot probleme hê, want ons het geen verweer teen die dood nie – en die dood lê elkeen van ons voor!
Daarom is die troos so kardinaal van belang: Die Almagtige God maak vir my ’n deur oop deur en uit die dood.
In sy voorsienigheid het Hy dit voor die skepping al beskik.
Op ons aarde het Hy dit reeds kom uitvoer en bevestig toe sy Seun, ons God, Jesus Christus, aan die kruis gesterf het en opgestaan het uit die dood.
Jesus Christus het ’n vloekdood gesterf sodat ons deur God salig gespreek kan word.
Deur Jesus Christus gee God aan ons sy liefde.
Deur Jesus Christus vergewe Hy ons al ons sondes.
Deur die Heilige Gees gaan God nooit van ons af weg nie. Hy bly ewig by ons.
Die Here beskerm ons ewiglik.
Hy lei en troos ons elke oomblik.
Ons hoef nie aan een van hierdie dinge te twyfel nie, want die trou en die mag van God is oneindig. Ons moet dit glo, want God voorsien in sy raad werklik alles wat ons nodig het.
Kom ons lees saam wat ons belydenis oor hierdie dinge leer in Kategismus Sondag 10:
(a) Hand 17:25-28; Jer 23:23, 24; Jes 29:15, 16; Eseg 8:12. (b) Heb 1:3. (c) Jer 5:24; Hand 14:17.
(d) Joh 9:3. (e) Spr 22:2. (f) Matt 10:29; Spr 16:33.
Antwoord: Dat ons in alle teëspoed geduldig (a) en in voorspoed dankbaar (b) kan wees. Verder dat ons ook vir die toekoms ’n vaste vertroue in ons getroue God en Vader (c) kan stel dat geen skepsel ons van sy liefde sal skei nie (d), aangesien alle skepsels so in sy hand is dat hulle sonder sy wil nie kan roer of beweeg nie (e).
(a) Rom 5:3; Jak 1:3; Ps 39:10; Job 1:21, 22. (b) 1 Tess 5:18; Deut 8:10. (c) Ps 55:23; Rom 5:4.
(d) Rom 8:38, 39. (e) Job 1:12; 2:6; Spr 21:1; Hand 17:2.
Datum: 14 Augustus 2005 (aand)